Муниципаль Бюджет Мәктәпкәчә Белем Бирү Учреждениясе “№41 “Ручеёк Норлат балалар бакчасы ЯҮМР ТР”

Минем гаилә

Белем бирү өчен тәрбия чарасы

Тәрбияче: Гафиятуллина Наилә Рәвил кызы

2013 ел

Эшчәнлек барышы

**Белем бирү эшчәлегенең оештыру төрләре:**

* танып белү өлкәсе;
* сөйләм үстерү (коммуникация) өлкәсе;
* матур әдәбият белән таныштыру өлкәсе;
* музыкаль тәрбия.

**Бурычлар:**

* балаларның гаилә, гаилә агъзалары (әти, әни, бабай, әби, абый, апа) турындагы күзаллауларын ныгыту;
* гаиләдә бер беренә игътибарлылык, ярдәмләшү һәм дуслык, үзара хөрмәт хисләре тәрбияләү;
* гаилә турында мәкалъләр, шигырьләр белүләренә ирешү;
* бәйлэнешле сөйләм телен үстерү;
* гаилә белән горурлану хисләре тәрбияләү.

**Тәрбияче:**

* Кулны – кулга тотындык, бер – беребезнең күзләренә карадык һәм елмайдык. Үзебезнең матур елмаюыбызны бер – беребезгә бүләк итик.

Без якын дуслар

Җыелдык бердәм

Куллар тотышып

Елмайдык бергә.

Балалар мин сезне үзебезнең түгәрәккә чакырам. Әйдәгез әле, яңалыклар сөйләшеп алыйк.

* Бакчага кем белән килдең?
* Әниең кайда эшли?
* Әти – әниең сиңа ничек ягымлы итеп эшдәшәләр?
* Ә сез өйдә салатлар ясыйсызмы?
* Ә кемнең салатны бизәргә өйрәнәсе килә? (бер әни белән бер төркем балалар салат бизәргә өйрәнәләр)
* Ә әвәләргә теләүчеләр бармы? (бер әни белэн төркем балалар әвәлиләр).

Ә без сезнең белән балалар гаилә турында әңгәмә үткәрик.

* Балалар, сез кич белән бакчадан кая ашыгасыз?
* Без кич белән бакчадан өйгә ашыгабыз.
* Әйе, дөрес, өйгә. Ә ни өчен?
* Безне үзебезнең гаилә көтә.
* Балалар, сез дөньяда бик бәхетле балалар, чөнки сезнең үз гаиләгез бар. Анда бер – берсен яраталар, хөрмәт итәләр, күңелле, дус – тату яшиләр. Гаиләдә иң мөхиме – дуслык, бер – береңә карата хөрмәт. Гаилә кечкенә генә дә булырга мөмкин. Мәсәлән, әни һэм бала. Тик алар бер – берсен яраталар икән – бу чын гаилә. Гаилә зур да була ала.
* Ә сезнең гаиләдә кемнәр яши?
* Ягез әле, балалар, әниләрегез турында иң яхшы сүзләрне әйтик. Безнең әниләр нинди?
* Кайгыртучан, эш сөючән, ягымлы.
* Әниләр нәрсә эшли беләләр?
* Тегә, кер юа, ашарга пешерә...
* Ә әтиләр нинди?
* Көчле, батыр, эш сөючән.
* Алар нәрсә эшлиләр?
* Йортлар төзиләр...
* Балалар, элек заманнардан үк халык гаилә турында күп мәкальләр иҗат иткән. Ә сез мәкальләр беләсезме?

1. Тату туганнар таштан койма корганнар.
2. Әни суккан авыртмый.
3. Дөньяда иң йомшак нәрсә – әнинең кулы.
4. Ата – ананы тыңлаган – әдәм булган,

Тыңламаган – әрәм булган.

1. Ата – анасына игелек күрсәтмәгән,

Олыйгач, үзе дә игелек күрмәс

1. Олыласаң олыны, олылар үзеңне.

**Бармаклар гимнастикасы.**

Бу бармак – бабай

Бу бармак – әби

Бу бармак – әти

Бу бармак – әни

Бу бармак – нәни бәби

Аның исеме – Чәнти!

Фотолар буенча хикәя төзү.

* Әйдәгез, бу фотолар буенча кечкенә генә хикәя төзибез. Бу фотода кем сүрәтләнгән? Ул нәрсә кигән? Нәрсә эшли? Бу фотоны җанландырыгыз.

Балалар фотолар буенча сөйлиләр.

* Сез гаилә турында сөйләгәндә елмайдыгыз. Ни өчен?
* Гаиләне яратабыз. Әти – янәшәдә булганда, безнең кәефебез һәрвакыт яхшы. Без бәхетле.

Балалар гаилә турында шигырьләр сөйлиләр.

* Димәк, гаилә нәрсә ул?
* Гаилә - бер – берсен яратып, кайгыртып бергә яшәүче олылар һәм балалар.

Салат ясаучылар һәм әвәләүчеләр белән әңгәмә.





Тугәрәк уен уйнала.

* Балалар, без дә сезнең белән зур, тату гаилә. Безнең альбомда күп фотолар бар, без бүген ул альбомны тагын бер фото белән тулыландырыйк – ул безнең кунаклар белән бергә төшкән фото.

